CELEX: 32011R1256
Language: mt
Date: 2011-11-30
Title: Regolament tal-Kunsill (UE) Nru 1256/2011 tat- 30 ta’ Novembru 2011 li jistabbilixxi l-opportunitajiet tas-sajd għall-2012 għal ċerti stokkijiet ta’ ħut u gruppi ta’ stokkijiet ta’ ħut applikabbli fil-Baħar Baltiku u li jemenda r-Regolament (UE) Nru 1124/2010

3.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 320/3
            
         REGOLAMENT TAL-KUNSILL (UE) Nru 1256/2011
   tat-30 ta’ Novembru 2011
   li jistabbilixxi l-opportunitajiet tas-sajd għall-2012 għal ċerti stokkijiet ta’ ħut u gruppi ta’ stokkijiet ta’ ħut applikabbli fil-Baħar Baltiku u li jemenda r-Regolament (UE) Nru 1124/2010
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
   Wara li kkunsidra l-proposta mill-Kummissjoni Europea,
   Billi:
   
               (1)
            
            
               L-Artikolu 43(3) tat-Trattat jistipula li l-Kunsill, fuq proposta mill-Kummissjoni, għandu jadotta miżuri dwar l-iffissar u l-allokazzjoni ta’ opportunitajiet tas-sajd.
            
         
               (2)
            
            
               Ir-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar is-Sajd (1) jirrikjedi li l-miżuri li jirregolaw l-aċċess għall-ilmijiet u r-riżorsi u t-twettiq sostenibbli tal-attivitajiet tas-sajd ikunu stabbiliti b’kont meħud tal-parir xjentifiku, tekniku u ekonomiku disponibbli u, b’mod partikolari, tar-rapport magħmul mill-Kumitat Xjentifiku, Tekniku u Ekonomiku għas-Sajd (STECF), u wkoll fid-dawl ta’ kull parir riċevut minn Kunsilli Konsultattivi Reġjonali.
            
         
               (3)
            
            
               Il-Kunsill għandu l-obbligu li jadotta l-miżuri dwar l-istabbiliment u l-allokazzjoni tal-opportunitajiet tas-sajd permezz tas-sajd jew grupp ta’ sajd, inklużi ċerti kondizzjonijiet li huma funzjonalment marbuta magħhom, kif adatt. L-opportunitajiet tas-sajd għandhom jitqassmu fost l-Istati Membri b’tali mod li f’kull Stat Membru tiġi żgurata stabbiltà relattiva ta’ attivitajiet tas-sajd għal kull stokk jew sajd u b’kunsiderazzjoni għall-għanijiet tal-Politika Komuni tas-Sajd stabbiliti fir-Regolament (KE) Nru 2371/2002.
            
         
               (4)
            
            
               Il-qabdiet totali permissibbli (TACs) għandhom jiġu stabbiliti abbażi tal-parir xjentifiku disponibbli, billi jitqiesu l-aspetti bijoloġiċi u soċjo-ekonomiċi filwaqt li jiġi żgurat trattament ġust bejn is-setturi tas-sajd, kif ukoll fid-dawl tal-opinijonijiet espressi matul il-konsultazzjoni mal-partijiet interessati, b’mod partikolari fil-laqgħat mal-Kumitat Konsultattiv dwar is-Sajd u l-Akkwakultura u l-Kunsilli Reġjonali Konsultattivi kkonċernati.
            
         
               (5)
            
            
               Għall-istokkijiet soġġetti għal pjani pluriennali speċifiċi, l-opportunitajiet tas-sajd għandhom jiġu stabbiliti skont ir-regoli stabbiliti f’dawn il-pjani. Konsegwentement, il-limiti tal-qbid u l-limiti tal-isforz tas-sajd għall-istokkijiet tal-merluzz fil-Baħar Baltiku għandhom jiġu stabbiliti skont ir-regoli stabbiliti fir-Regolament tal-Kunsill (KE) Nru 1098/2007 tat-18 ta’ Settembru 2007 li jistabbilixxi pjan pluriennali għall-istokkijiet tal-merluzz fil-Baħar Baltiku u s-sajd li jisfrutta dawk l-istokkijiet (2) (“il-Pjan għall-Merluzz tal-Baħar Baltiku”).
            
         
               (6)
            
            
               Fid-dawl tal-parir xjentifiku l-aktar reċenti, il-flessibbiltà fil-ġestjoni tal-isforz tas-sajd għall-istokkijiet tal-merluzz tal-Baħar Baltiku tista’ tiġi introdotta mingħajr ma tfixkel l-għanijiet tal-Pjan għall-Merluzz tal-Baħar Baltiku u mingħajr ma tirriżulta f’żieda fil-mortalità tas-sajd. Tali flessibbiltà tkun tista’ tippermetti ġestjoni effiċjenti tal-isforz tas-sajd fejn il-kwoti mhumiex allokati ugwalment fost il-flotot tal-Istati Membri u tiffaċilità reazzjonijiet rapidi għal skambji ta’ kwoti. Għalhekk għandu jkun permissibbli għal Stat Membru biex jalloka, lil bastimenti li jtajru l-bandiera tiegħu, jiem addizzjonali neqsin mill-port fejn ammont ugwali ta’ jiem neqsin mill-port jitneħħa minn bastimenti oħra li jtajru l-bandiera ta’ dak l-Istat Membru.
            
         
               (7)
            
            
               Fid-dawl tal-parir xjentifiku l-aktar reċenti, huwa meħtieġ li tiġi introdotta tali flessibbiltà fil-ġestjoni tal-isforz tas-sajd għall-istokkijiet tal-merluzz tal-Baħar Baltiku diġà fl-2011. Konsegwentement, l-Anness II tar-Regolament tal-Kunsill (UE) Nru 1124/2010 tad- 29 ta’ Novembru 2010 li jistabbilixxi l-opportunitajiet tas-sajd għall-2011 għal ċerti stokkijiet ta’ ħut u gruppi ta’ stokkijiet ta’ ħut applikabbli fil-Baħar Baltiku (3) għandu jiġi emendat kif meħtieġ.
            
         
               (8)
            
            
               L-użu tal-opportunitajiet tas-sajd stabbilit f’dan ir-Regolament għandu jkun soġġett għar-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd (4) u b’mod partikolari għall-Artikoli 33 u 34 tiegħu dwar rispettivament ir-reġistrar ta’ qabdiet u l-isforz tas-sajd u l-informazzjoni dwar data dwar l-eżawriment tal-opportunitajiet tas-sajd. Għalhekk, jeħtieġ li jkunu speċifikati l-kodiċi relatati mal-ħatt l-art tal-istokkijiet soġġetti għal dan ir-Regolament li għandhom jintużaw mill-Istati Membri meta tintbagħat data lill-Kummissjoni.
            
         
               (9)
            
            
               Skont l-Artikolu 2 tar-Regolament tal-Kunsill (KE) Nru 847/96 tas-6 ta’ Mejju 1996 li jintroduċi kondizzjonijiet addizzjonali għal tmexxija minn sena għal sena tat-TACs u l-kwoti (5), għandhom jiġu identifikati l-istokkijiet li huma soġġetti għall-miżuri varji msemmija fih.
            
         
               (10)
            
            
               Sabiex tiġi evitata l-interruzzjoni tal-attivitajiet tas-sajd u sabiex jiġi żgurat l-għajxien tas-sajjieda tal-Unjoni, huwa importanti li dawk iż-żoni ta’ sajd jinfetħu fl-1 ta’ Jannar 2012. Madankollu, ladarba r-Regolament tal-Kunsill (KE) Nru 1124/2010 japplika mill-1 ta’ Jannar 2011, id-dispożizzjonijiet ta’ dan ir-Regolament li jippermettu l-flessibbiltà fil-ġestjoni tal-isforz tas-sajd għall-istokkijiet tal-merluzz tal-Baħar Baltiku għandhom japplikaw mill-1 ta’ Jannar 2011. Għal raġunijiet ta’ urġenza, dan ir-Regolament għandu jidħol fis-seħħ immedjatament wara l-pubblikazzjoni tiegħu,
            
         ADOTTA DAN IR-REGOLAMENT:
   KAPITOLU I
   
      KAMP TA’ APPLIKAZZJONI U DEFINIZZJONIJIET
   
   Artikolu 1
   Suġġett
   Dan ir-Regolament jistabbilixxi l-opportunitajiet tas-sajd għall-2012 għal ċerti stokkijiet ta’ ħut u gruppi ta’ stokkijiet ta’ ħut fil-Baħar Baltiku u jemenda r-Regolament (UE) Nru 1124/2010 fir-rigward tal-ġestjoni tal-isforz tas-sajd għall-istokkijiet tal-merluzz fil-Baħar Baltiku.
   Artikolu 2
   Kamp ta’ applikazzjoni
   Dan ir-Regolament għandu japplika għall-bastimenti tal-UE li joperaw fil-Baħar Baltiku.
   Artikolu 3
   Definizzjonijiet
   Għall-finijiet ta’ dan ir-Regolament id-definizzjonijiet li ġejjin għandhom japplikaw:
   
               (a)
            
            
               “iż-żoni tal-Kunsill Internazzjonali għall-Esplorazzjoni tal-Baħar (ICES)” huma ż-żoni ġeografiċi speċifikati fl-Anness I għar-Regolament tal-Kunsill (KE) Nru 2187/2005 tal-21 ta’ Diċembru 2005 għall-konservazzjoni ta’ riżorsi tas-sajd permezz ta’ miżuri tekniċi fil-Baħar Baltiku, fil-Belts u fis-Sound (6);
            
         
               (b)
            
            
               “Baħar Baltiku” tfisser is-Suddiviżjonijiet tal-ICES 22-32;
            
         
               (c)
            
            
               “bastiment tal-UE” tfisser bastiment tas-sajd li jtajjar bandiera ta’ Stat Membru u li jkun irreġistrat fl-Unjoni;
            
         
               (d)
            
            
               “qabda totali permissibli” (TAC) tfisser il-kwantità li tista’ tittieħed minn kull stokk kull sena;
            
         
               (e)
            
            
               “kwota” tfisser proporzjon mit-TAC allokat lill-Unjoni, lil Stat Membru jew lil pajjiż terz;
            
         
               (f)
            
            
               “jum nieqes mill-port” tfisser kwalunkwe perijodu kontinwu ta’ 24 siegħa jew parti minnu li fih il-bastiment ikun nieqes mill-port.
            
         KAPITOLU II
   
      OPPORTUNITAJIET TAS-SAJD
   
   Artikolu 4
   TACs u allokazzjonijiet
   It-TACs, l-allokazzjonijiet ta’ dawn it-TACs fost l-Istati Membri, u l-kondizzjonijiet funzjonalment marbuta magħhom, fejn meħtieġ, huma stabbiliti fl-Anness I.
   Artikolu 5
   Dispożizzjonijiet speċjali dwar l-allokazzjonijiet
   1.   L-allokazzjoni ta’ opportunitajiet tas-sajd fost l-Istati Membri kif stabbiliti f’dan ir-Regolament għandha tkun bla preġudizzju għal:
   
               (a)
            
            
               skambji magħmula skont l-Artikolu 20(5) tar-Regolament (KE) Nru 2371/2002;
            
         
               (b)
            
            
               riallokazzjonjiet magħmula skont l-Artikolu 37 tar-Regolament (KE) Nru 1224/2009;
            
         
               (c)
            
            
               ħatt l-art addizzjonali permessi skont l-Artikolu 3 tar-Regolament (KE) Nru 847/96;
            
         
               (d)
            
            
               kwantitajiet miżmuma skont l-Artikolu 4 tar-Regolament (KE) Nru 847/96;
            
         
               (e)
            
            
               tnaqqis magħmul skont l-Artikoli 37, 105, 106 u 107 tar-Regolament (KE) Nru 1224/2009.
            
         2.   Għajr fejn speċifikat mod ieħor fl-Anness I ta’ dan ir-Regolament, l-Artikolu 3 tar-Regolament (KE) Nru 847/96 għandu japplika għal stokkijiet soġġetti għal TAC ta’ prekawzjoni u l-Artikolu 3(2) u (3) u l-Artikolu 4 ta’ dak ir-Regolament għandhom japplikaw għal stokkijiet soġġetti għal TAC analitika.
   Artikolu 6
   Kondizzjonijiet għall-ħatt l-art tal-qabdiet u tal-qabdiet inċidentali
   Ħut minn stokkijiet li għalihom huma stabbiliti l-limiti tal-qbid, għandhom jinżammu abbord jew jinħattu l-art biss jekk:
   
               (a)
            
            
               il-qabdiet ikunu saru minn bastimenti ta’ Stat Membru li għandu kwota u dik il-kwota ma ġietx eżawrita; jew
            
         
               (b)
            
            
               il-qabdiet jikkonsistu f’sehem ta’ kwota tal-Unjoni li ma kinitx ġiet allokata permezz ta’ kwota fost l-Istati Membri, u dik il-kwota tal-Unjoni ma ġietx eżawrita.
            
         Artikolu 7
   Limiti tal-isforz tas-sajd
   1.   Il-limiti tal-isforz tas-sajd huma stabbiliti fl-Anness II.
   2.   Il-limiti msemmija fil-paragrafu 1 għandhom japplikaw għas-Suddiviżjonijiet tal-ICES 27 u 28.2 sakemm il-Kummissjoni tkun għadha ma ħaditx deċiżjoni skont l-Artikolu 29(2) tar-Regolament (KE) Nru 1098/2007 biex teskludi dawk is-Suddiviżjonijiet mir-restrizzjonijiet stipulati fl-Artikolu 8(1)(b), (3), (4) u (5) u l-Artikolu 13 ta’ dak ir-Regolament.
   3.   Il-limiti msemmija fil-paragrafu 1 ma għandhomx japplikaw għas-Suddiviżjoni tal-ICES 28.1 sakemm il-Kummissjoni ma tkunx ħadet deċiżjoni skont l-Artikolu 29(4) tar-Regolament (KE) Nru 1098/2007 li r-restrizzjonijiet stipulati fl-Artikolu 8(1)(b), (3), (4) u (5) tar-Regolament (KE) Nru 1098/2007 għandhom japplikaw għal dik is-Suddiviżjoni.
   KAPITOLU III
   
      DISPOŻIZZJONIJIET FINALI
   
   Artikolu 8
   Trasmissjoni tad-data
   Meta, skont l-Artikoli 33 u 34 tar-Regolament (KE) Nru 1224/2009, l-Istati Membri jibagħtu data lill-Kummissjoni relatata mal-iżbark [il-ħatt l-art] tal-kwantitajiet ta’ stokkijiet maqbuda, huma għandhom jużaw il-kodiċijiet tal-istokkijiet stabbiliti fl-Anness I ta’ dan ir-Regolament.
   Artikolu 9
   Emenda għar-Regolament tal-Kunsill (UE) Nru 1124/2010
   L-Anness II tar-Regolament tal-Kunsill (UE) Nru 1124/2010 jinbidel bit-test li jidher fl-Anness III ta’ dan ir-Regolament.
   Artikolu 10
   Dħul fis-seħħ
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Huwa għandu japplika mill-1 ta’ Jannar 2012.
   Madankollu, l-Artikolu 9 għandu japplika mill-1 ta’ Jannar 2011.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-30 ta’ Novembru 2011.
      
         
            Għall-Kunsill
         
         
            Il-President
         
         J. VINCENT-ROSTOWSKI
      
   
   
      (1)  ĠU L 358, 31.12.2002, p. 59 (Edizzjoni Speċjali bil-Malti: Kap 04, Vol 05, p. 460).
   
      (2)  ĠU L 248, 22.9.2007, p. 1.
   
      (3)  ĠU L 318, 4.12.2010, p. 1.
   
      (4)  ĠU L 343, 22.12.2009, p. 1.
   
      (5)  ĠU L 115, 9.5.1996, p. 3.
   
      (6)  ĠU L 349, 31.12.2005, p. 1.
   
      ANNESS I
      
         TACS APPLIKABBLI SKONT L-ISPEĊIJIET U Ż-ŻONI GĦALL-BASTIMENTI TAL-UE F’ŻONI FEJN JEŻISTU T-TACS
      
      It-tabelli li ġejjin jistabbilixxu t-TACs u l-kwoti (f’tunnellati ta’ piż ħaj, ħlief fejn huwa speċifikat mod ieħor) skont l-istokk, u l-kondizzjonijiet marbuta magħhom b’mod funzjonali, fejn meħtieġ.
      Ir-referenzi għaż-żoni tas-sajd huma referenzi għaż-żoni tal-ICES, sakemm ma jkunx speċifikat mod ieħor.
      F’kull żona, l-istokkijiet tal-ħut huma msemmija fl-ordni alfabetika li ġejja tal-ismijiet tal-ispeċijiet bil-Latin.
      Għall-finijiet ta’ dan ir-Regolament qed tingħata t-tabella li ġejja ta’ korrispondenzi ta’ ismijiet bil-Latin u ismijiet komuni:
      
                  Isem xjentifiku
               
               
                  Kodiċi Alpha-3
               
               
                  Isem komuni
               
            
                  
                     Clupea harengus
                  
               
               
                  HER
               
               
                  Aringa
               
            
                  
                     Chaceon (Geryon) quinquedens
                  
               
               
                  CRR
               
               
                  Merluzz
               
            
                  
                     Pleuronectes platessa
                  
               
               
                  CYO
               
               
                  Barbun tat-tbajja’
               
            
                  
                     Salmo salar
                  
               
               
                  SĠK
               
               
                  Salamun tal-Atlantiku
               
            
                  
                     Sprattus sprattus
                  
               
               
                  SPR
               
               
                  Laċċa kaħla
               
            
         
      
                  
                              Speċijiet
                           
                           
                              :
                           
                           
                              Aringa
                              
                                 Clupea harengus
                              
                           
                        
               
                  
                              Żona
                           
                           
                              :
                           
                           
                              Suddiviżjonijiet 30-31
                              HER/3D30.; HER/3D31.
                           
                        
            
                  Finlandja
               
               
                  86 905 
               
               
                  TAC Analitika
               
            
                  Svezja
               
               
                  19 095 
               
            
                  Unjoni
               
               
                  106 000 
               
            
                  TAC
               
               
                  106 000 
               
            
         
      
                  
                              Speċijiet
                           
                           
                              :
                           
                           
                              Aringa
                              
                                 Clupea harengus
                              
                           
                        
               
                  
                              Żona
                           
                           
                              :
                           
                           
                              Suddiviżjonijiet 22-24
                              HER/3B23.; HER/3C22.; HER/3D24.
                           
                        
            
                  Danimarka
               
               
                  2 930 
               
               
                  TAC Analitika
                  L-Artikolu 3 tar-Regolament (KE) Nru 847/96 ma japplikax.
                  L-Artikolu 4 tar-Regolament (KE) Nru 847/96 ma japplikax.
               
            
                  Ġermanja
               
               
                  11 532 
               
            
                  Finlandja
               
               
                  1 
               
            
                  Polonja
               
               
                  2 719 
               
            
                  Svezja
               
               
                  3 718 
               
            
                  Unjoni
               
               
                  20 900 
               
            
                  TAC
               
               
                  20 900 
               
            
         
      
                  
                              Speċijiet
                           
                           
                              :
                           
                           
                              Aringa
                              
                                 Clupea harengus
                              
                           
                        
               
                  
                              Żona
                           
                           
                              :
                           
                           
                              Ilmijiet tal-UE tas-Suddiviżjonijiet 25-27, 28.2, 29 u 32
                              HER/3D25.; HER/3D26.; HER/3D27.; HER/3D28.; HER/3D29.; HER/3D32.
                           
                        
            
                  Danimarka
               
               
                  1 725 
               
               
                  TAC Analitika
                  L-Artikolu 3 tar-Regolament (KE) Nru 847/96 ma japplikax.
                  L-Artikolu 4 tar-Regolament (KE) Nru 847/96 ma japplikax.
               
            
                  Ġermanja
               
               
                  457 
               
            
                  L-Estonja
               
               
                  8 810 
               
            
                  Finlandja
               
               
                  17 197 
               
            
                  Latvja
               
               
                  2 174 
               
            
                  Litwanja
               
               
                  2 289 
               
            
                  Polonja
               
               
                  19 537 
               
            
                  Svezja
               
               
                  26 228 
               
            
                  Unjoni
               
               
                  78 417 
               
            
                  TAC
               
               
                  Mhux rilevanti
               
            
         
      
                  
                              Speċijiet
                           
                           
                              :
                           
                           
                              Aringa
                              
                                 Clupea harengus
                              
                           
                        
               
                  
                              Żona
                           
                           
                              :
                           
                           
                              Suddiviżjoni 28.1
                              HER/03D.RG
                           
                        
            
                  Estonja
               
               
                  14 120 
               
               
                  TAC Analitika
               
            
                  Latvja
               
               
                  16 456 
               
            
                  Unjoni
               
               
                  30 576 
               
            
                  TAC
               
               
                  30 576 
               
            
         
      
                  
                              Speċijiet
                           
                           
                              :
                           
                           
                              Merluzz
                              
                                 Chaceon (Geryon) quinquedens
                              
                           
                        
               
                  
                              Żona
                           
                           
                              :
                           
                           
                              Ilmijiet tal-UE tas-Suddiviżjonijiet 25-32
                              COD/3D25.; COD/3D26.; COD/3D27.; COD/3D28.; COD/3D29.; COD/3D30.; COD/3D31.; COD/3D32.
                           
                        
            
                  Danimarka
               
               
                  15 587 
               
               
                  TAC Analitika
               
            
                  Ġermanja
               
               
                  6 200 
               
            
                  Estonja
               
               
                  1 519 
               
            
                  Finlandja
               
               
                  1 193 
               
            
                  Latvja
               
               
                  5 795 
               
            
                  Litwanja
               
               
                  3 818 
               
            
                  Polonja
               
               
                  17 947 
               
            
                  Svezja
               
               
                  15 791 
               
            
                  Unjoni
               
               
                  67 850 
               
            
                  TAC
               
               
                  Mhux rilevanti
               
            
         
      
                  
                              Speċijiet
                           
                           
                              :
                           
                           
                              Merluzz
                              
                                 Chaceon (Geryon) quinquedens
                              
                           
                        
               
                  
                              Żona
                           
                           
                              :
                           
                           
                              Suddiviżjonijiet 22-24
                              COD/3B23.; COD/3C22.; COD/3D24.
                           
                        
            
                  Danimarka
               
               
                  9 298 
               
               
                  TAC Analitika
                  L-Artikolu 3 tar-Regolament (KE) Nru 847/96 ma japplikax.
                  L-Artikolu 4 tar-Regolament (KE) Nru 847/96 ma japplikax.
               
            
                  Ġermanja
               
               
                  4 546 
               
            
                  Estonja
               
               
                  206 
               
            
                  Finlandja
               
               
                  183 
               
            
                  Latvja
               
               
                  769 
               
            
                  Litwanja
               
               
                  499 
               
            
                  Il-Polonja
               
               
                  2 487 
               
            
                  Svezja
               
               
                  3 312 
               
            
                  Unjoni
               
               
                  21 300 
               
            
                  TAC
               
               
                  21 300 
               
            
         
      
                  
                              Speċijiet
                           
                           
                              :
                           
                           
                              Barbun tat-tbajja’
                              
                                 Pleuronectes platessa
                              
                           
                        
               
                  
                              Żona
                           
                           
                              :
                           
                           
                              Ilmijiet tal-UE tas-Suddiviżjonijiet 22-32
                              PLE/3B23.; PLE/3C22.; PLE/3D24.; PLE/3D25.; PLE/3D26.; PLE/3D27.; PLE/3D28.; PLE/3D29.; PLE/3D30.; PLE/3D31.; PLE/3D32.
                           
                        
            
                  Danimarka
               
               
                  2 070 
               
               
                  TAC ta’ prekawzjoni
                  L-Artikolu 4 tar-Regolament (KE) Nru 847/96 ma japplikax.
               
            
                  Ġermanja
               
               
                  230 
               
            
                  Polonja
               
               
                  433 
               
            
                  Svezja
               
               
                  156 
               
            
                  Unjoni
               
               
                  2 889 
               
            
                  TAC
               
               
                  2 889 
               
            
         
      
                  
                              Speċijiet
                           
                           
                              :
                           
                           
                              Salamun tal-Atlantiku
                              
                                 Salmo salar
                              
                           
                        
               
                  
                              Żona
                           
                           
                              :
                           
                           
                              Ilmijiet tal-UE tas-Suddiviżjonijiet 22-31
                              SAL/3B23.; SAL/3C22.; SAL/3D24.; SAL/3D25.; SAL/3D26.; SAL/3D27.; SAL/3D28.; SAL/3D29.; SAL/3D30.; SAL/3D31.
                           
                        
            
                  Danimarka
               
               
                  25 396  (1)
                  
               
               
                  TAC Analitika
                  L-Artikolu 3 tar-Regolament (KE) Nru 847/96 ma japplikax.
                  L-Artikolu 4 tar-Regolament (KE) Nru 847/96 ma japplikax.
               
            
                  Ġermanja
               
               
                  2 826  (1)
                  
               
            
                  Estonja
               
               
                  2 581  (1)
                  
               
            
                  Finlandja
               
               
                  31 667  (1)
                  
               
            
                  Latvja
               
               
                  16 153  (1)
                  
               
            
                  Litwanja
               
               
                  1 899  (1)
                  
               
            
                  Polonja
               
               
                  7 704  (1)
                  
               
            
                  Svezja
               
               
                  34 327  (1)
                  
               
            
                  Unjoni
               
               
                  122 553  (1)
                  
               
            
                  TAC
               
               
                  Mhux rilevanti
               
            
         
      
                  
                              Speċijiet
                           
                           
                              :
                           
                           
                              Salamun tal-Atlantiku
                              
                                 Salmo salar
                              
                           
                        
               
                  
                              Żona
                           
                           
                              :
                           
                           
                              Ilmijiet tal-UE tas-Suddiviżjoni 32
                              SAL/3D32.
                           
                        
            
                  Estonja
               
               
                  1 581  (2)
                  
               
               
                  TAC Analitika
                  L-Artikolu 3 tar-Regolament (KE) Nru 847/96 ma japplikax.
                  L-Artikolu 4 tar-Regolament (KE) Nru 847/96 ma japplikax.
               
            
                  Finlandja
               
               
                  13 838  (2)
                  
               
            
                  Unjoni
               
               
                  15 419  (2)
                  
               
            
                  TAC
               
               
                  Mhux rilevanti
               
            
         
      
                  
                              Speċijiet
                           
                           
                              :
                           
                           
                              Laċċa kaħla u qabdiet inċidentali assoċjati
                              
                                 Sprattus sprattus
                              
                           
                        
               
                  
                              Żona
                           
                           
                              :
                           
                           
                              Ilmijiet tal-UE tas-Suddiviżjonijiet 22-32
                              SPR/3B23.; SPR/3C22.; SPR/3D24.; SPR/3D25.; SPR/3D26.; SPR/3D27.; SPR/3D28.; SPR/3D29.; SPR/3D30.; SPR/3D31.; SPR/3D32.
                           
                        
            
                  Danimarka
               
               
                  22 218 
               
               
                  TAC Analitika
                  L-Artikolu 3 tar-Regolament (KE) Nru 847/96 ma japplikax.
                  L-Artikolu 4 tar-Regolament (KE) Nru 847/96 ma japplikax.
               
            
                  Ġermanja
               
               
                  14 076 
               
            
                  Estonja
               
               
                  25 800 
               
            
                  Finlandja
               
               
                  11 631 
               
            
                  Latvja
               
               
                  31 160 
               
            
                  Litwanja
               
               
                  11 272 
               
            
                  Polonja
               
               
                  66 128 
               
            
                  Svezja
               
               
                  42 952 
               
            
                  L-Unjoni
               
               
                  225 237  (3)
                  
               
            
                  TAC
               
               
                  Mhux rilevanti
               
            
         (1)  Espress f’numru ta’ ħut individwali.
      
         (2)  Espress f’numru ta’ ħut individwali.
      
         (3)  Tal-inqas 92 % tal-ħatt l-art li jitqiesu mat-TAC għandhom ikunu ta’ laċċa kaħla. Il-qabdiet inċidentali ta’ aringi għandhom jitqiesu mat-8 % li jibqa’ tat-TAC.
   
   
      ANNESS II
      
         LIMITI TAL-ISFORZI TAS-SAJD
      
      
               
                  1.
               
               
                  L-Istati Membri għandhom jallokaw id-dritt lill-bastimenti li jtajru l-bandiera tagħhom u li jistadu bi xbieki tat-tkarkir, bit-tartaruni Daniżi jew irkaptu simili b’malji ta’ 90 mm jew ikbar, bl-għeżula, bi xbieki tat-tħabbil jew bil-pariti li għandhom malji ta’ 90 mm jew akbar, b’konzijiet tal-qiegħ, konzijiet ħlief konzijiet mitluqa, xolfa tal-idejn u rkaptu tat-trejjix li jkunu sa:
                  
                              (a)
                           
                           
                              163 jum neqsin mill-port fis-Suddiviżjonijiet tal-ICES 22-24, bl-eċċezzjoni tal-perijodu mill-1 sat-30 ta’ April meta japplika l-Artikolu 8(1)(a) tar-Regolament (KE) Nru 1098/2007, u
                           
                        
                              (b)
                           
                           
                              160 jum neqsin mill-port fis-Suddiviżjonijiet tal-ICES 25-28, bl-eċċezzjoni tal-perijodu mill-1 ta’ Lulju sal-31 ta’ Awwissu meta japplika l-Artikolu 8(1)(b) tar-Regolament (KE) Nru 1098/2007.
                           
                        
            
               
                  2.
               
               
                  In-numru massimu ta’ jiem nieqes mill-port kull sena li fihom bastiment jista’ jkun preżenti fiż-żewġ żoni msemmija fil-punt 1(a) u (b) u jistad bl-irkaptu speċifikati fil-punt 1 ma jistax ikun ogħla min-numru massimu ta’ jiem nieqes mill-port allokati għal waħda minn dawn iż-żewġ żoni.
               
            
               
                  3.
               
               
                  B’deroga mill-punt 1 sa 2, u fejn il-ġestjoni effiċjenti tal-opportunitajiet tas-sajd hekk teħtieġ, Stat Membru jista’ jalloka d-dritt lill-bastimenti li jtajru l-bandiera tiegħu ta’ sajd għal numru ta’ jiem addizzjonali neqsin mill-port fejn ammont ugwali ta’ jiem neqsin mill-port jitneħħa minn bastimenti oħra li jtajru l-bandiera tiegħu li jkunu soġġetti għal restrizzjoni tal-isforz fl-istess żona u fejn il-kapaċità, f’termini ta’ kW, ta’ kull bastiment donatur tkun daqs jew akbar minn dik tal-bastimenti riċeventi. In-numru ta’ bastimenti riċeventi ma jistax jeċċedi l-10 % tan-numru totali ta’ bastimenti tal-Istat Membru kkonċernat, kif indikat fil-punt 1.
               
            
   
      ANNESS III
      
         
            “ANNESS II
            
               LIMITI TAL-ISFORZ TAS-SAJD
            
            
                     
                        1.
                     
                     
                        L-Istati Membri għandhom jallokaw id-dritt lill-bastimenti li jtajru l-bandiera tagħhom u li jistadu bi xbieki tat-tkarkir, bit-tartaruni Daniżi jew irkaptu simili b'malji ta’ 90 mm jew ikbar, bl-għeżula, bi xbieki tat-tħabbil jew bil-pariti li għandhom malji ta’ 90 mm jew akbar, b'konzijiet tal-qiegħ, konzijiet ħlief konzijiet mitluqa, xolfa tal-idejn u rkaptu tat-trejjix li jkunu sa:
                        
                                    (a)
                                 
                                 
                                    163 jum neqsin mill-port fis-Suddiviżjonijiet tal-ICES 22-24, bl-eċċezzjoni tal-perijodu mill-1 sat-30 ta’ April meta japplika l-Artikolu 8(1)(a) tar-Regolament (KE) Nru 1098/2007, u
                                 
                              
                                    (b)
                                 
                                 
                                    160 jum neqsin mill-port fis-Suddiviżjonijiet tal-ICES 25-28, bl-eċċezzjoni tal-perijodu mill-1 ta’ Lulju sal-31 ta’ Awwissu meta japplika l-Artikolu 8(1)(b) tar-Regolament (KE) Nru 1098/2007.
                                 
                              
                  
                     
                        2.
                     
                     
                        In-numru massimu ta’ jiem nieqes mill-port kull sena li fihom bastiment jista' jkun preżenti fiż-żewġ żoni msemmija fil-punt 1(a) u (b) u jistad bl-irkaptu speċifikati fil-punt 1 ma jistax ikun ogħla min-numru massimu ta’ jiem nieqes mill-port allokati għal waħda minn dawn iż-żewġ żoni.
                     
                  
                     
                        3.
                     
                     
                        B'deroga mill-punt 1 sa 2, u fejn il-ġestjoni effiċjenti tal-opportunitajiet tas-sajd hekk teħtieġ, Stat Membru jista' jalloka d-dritt lill-bastimenti li jtajru l-bandiera tiegħu ta’ sajd għal numru ta’ jiem addizzjonali neqsin mill-port fejn ammont ugwali ta’ jiem neqsin mill-port jitneħħa minn bastimenti oħra li jtajru l-bandiera tiegħu li jkunu soġġetti għal restrizzjoni tal-isforz fl-istess żona u fejn il-kapaċità, f'termini ta’ kW, ta’ kull bastiment donatur tkun daqs jew akbar minn dik tal-bastimenti riċeventi. In-numru ta’ bastimenti riċeventi ma jistax jeċċedi l-10 % tan-numru totali ta’ bastimenti tal-Istat Membru kkonċernat, kif indikat fil-punt 1.”.